Author: MZV
Last saved by: MZV SR

Príloha 1

Prehľad a rozpracovanie úloh a odporúčaní definovaných v záveroch Európskej rady zo dňa 17. decembra 2004

Je potrebné venovať úlohám a výzvam ER v nich obsiahnutých náležitú pozornosť. Európska rada sa obracia na členské štáty, inštitúcie a ich predstaviteľov s výzvami, odporúčaniami, upozorneniami a úlohami, ktoré sú konkrétne definované a ktoré je potrebné realizovať. 

	Zvýšenú pozornosť preto venujeme v predkladacom materiáli tým ustanoveniam záverov, ktoré sa obracajú priamo na členské krajiny. Vzhľadom na potrebu kontroly plnenia úloh, ale v prvom rade vzhľadom na nevyhnutnosť prípravy zodpovedajúceho a kvalitného stanoviska/pozície Slovenskej republiky je v predkladanej správe (a malo by tomu tak byť aj v budúcnosti) návrh uznesenia, kde okrem všeobecnej úlohy jednotlivým rezortom sú definované tie, ktoré sú v dokumente Európskej rady obsiahnuté a obracajú sa okrem iného priamo na členské štáty. 

	Závery Európskej rady metodicky:

a)	konštatujú stupeň plnenia úloh definovaných v predchádzajúcich dokumentoch, hodnotia ich plnenie (napr. časť I Rozšírenie – body 4, 5) a schvaľujú dokumenty predložené Európskou komisiu, Radou, generálnym tajomníkom/vysokým predstaviteľom Rady (GT/VS), predsedníctvom (napr. časť IV – Priestor slobody, bezpečnosti a spravodlivosti – bod č. 37, časť V – Vonkajšie záležitosti bod č. 41, 61);
b)	definujú pozíciu Rady k vybraným politikám a ich predpokladané/očakávané vyústenie (napr. časť I Rozšírenie - body 6 - 22);
c)	definujú rámec pre ďalší výkon jednotlivých politík a pravidlá, ktorými sa členské štáty budú riadiť (časť I Rozšírenie – Rámec pre rokovania – bod 23; časť II Terorizmus; časť III – Finančný rámec – Zásady a usmernenia; časť IV Priestor slobody, bezpečnosti a spravodlivosti; časť V, Európsky útvar pre vonkajšie záležitosti body 71 - 73);
d)	definujú rámcové pozície EÚ k zásadným otázkam vonkajších vzťahov a vonkajšej politiky únie (časť V; deklarácie (Ukrajina) a memorandá (Blízky východ))

V rámci týchto bodov ER ukladá úlohy Európskej komisii, Rade, vysokému predstaviteľovi EÚ pre vonkajšie vzťahy (GT/VS), predsedníctvu a členským štátom EÚ. Práve posledným úlohám a výzvam je venovaná pozornosť pri rozpracovaní záverov ER na podmienky Slovenskej republiky. Ide o úlohy, za ktoré priamo zodpovedajú členské štáty, čím sa samozrejme neznižuje význam sledovania plnenia iných úloh v kompetencii orgánov EÚ najmä z pohľadu záujmov SR. 

Bod záverov ER č. | Oblasť | Názov úlohy | Adresát úlohy | Termín plnenia
8 | Rozšírenie | Predkladať výročné správy o pokroku Bulharska v prístupovom procese spolu s prípadnými odporúčaniami | Európska komisia | priebežne
12 | Rozšírenie | Predkladať výročné správy o pokroku Rumunska v prístupovom procese spolu s prípadnými odporúčaniami | Európska komisia | priebežne
16 (23) | Rozšírenie | Predložiť návrh na rokovací rámec s Chorvátskom, ktorý úplne zhodnotí skúsenosti z piateho rozšírenia | Európska komisia | marec 2005
16 | Rozšírenie | Dohodnúť s EK začiatok rokovaní s Chorvátskom | Rada | marec 2005
18 | Rozšírenie | Monitorovať proces plnej, účinnej a komplexnej realizácie reforiem v Tureckej republike s ohľadom na základné slobody a úplné rešpektovanie ľudských práv. Pravidelne podávať správy ER | Európska komisia | priebežne
22 (23) | Rozšírenie | Predložiť návrh na rokovací rámec s Tureckom, ktorý úplne zhodnotí skúsenosti z piateho rozšírenia | Európska komisia | október 2005
22 | Rozšírenie | Dohodnúť s EK začiatok rokovaní s Tureckou republikou | Rada | október 2005
26 | Terorizmus | Vytvoriť dlhodobú stratégiu a akčný plán pre otázky základných príčin terorizmu a nábor teroristov | Rada | jún 2005
26 | Terorizmus | Predložiť návrhy pre dlhodobú stratégiu a akčný plán pre otázky základných príčin terorizmu a nábor teroristov | Generálny tajomník/vysoký splnomocnenec; Európska komisia | jún 2005
27 | Terorizmus | Predložiť návrhy podľa zásady dostupnosti informácií v súlade s Haagskym programom | Európska komisia | nestanovený

28 
(odrážka 1)

Terorizmus

Podať správu o vykonávaní odporúčaní:
a)	na posilnenie praktickej a operačnej spolupráce prostredníctvom Europolu a špeciálnej jednotky policajných riaditeľov,
b)	pre lepšiu výmenu informácií medzi ČŠ a Europolom a Eurojustom,
c)	pre výmenu údajov o stratených a ukradnutýchpasoch s Interpolom,
d)	partnerských vyhodnotení národných štruktúr boja proti terorizmu

Členské štáty

Priebežne

28
(odrážka 2)

Terorizmus

Predložiť návrhy na Európsky ochranný program na ochranu a pomoc obetiam terorizmu ako aj svedkov teroristických prípadov

Európska komisia

čo najskôr

28
(odrážka 4)

Terorizmus

Podať správu o pokroku vrátane zlepšenej spolupráce medzi policajnými a bezpečnostnými službami

Generálny tajomník/vysoký splnomocnenec (GT/VS)

nestanovený

28
(odrážka 5)

Terorizmus

Predložiť návrhy na zneužívanie charitatívnych organizácií na financovanie terorizmu

Európska komisia

nestanovený

28
(odrážka 5)

Terorizmus

Predložiť známe mená jednotlivcov a skupín, ktorí by mali byť začlenení do zoznamu Európskej únie na zmrazovanie aktív

Členské štáty

nestanovený (predpoklad – jún 2005)

28
(odrážka 6)

Terorizmus

Hodnotenie schopností pre zabezpečenie mechanizmu civilnej ochrany v prípade útoku a hodnotenie vývoja schopností civilnej obrany vrátane spoločných cvičení a koordinácie informovania verejnosti a zlepšenie dostupnosti zdravotníckych zdrojov

Členské štáty

jún 2005

28
(odrážka 7)

Terorizmus

Zriadiť sieť národných expertov, ktorí budú reagovať na žiadosti tretích krajín o technickú pomoc

Európska komisia, Rada

nestanovený

29 | Terorizmus | Účinne a prioritne vykonávať opatrenia schválené Európskou úniou a inými príslušnými medzinárodnými organizáciami | Členské štáty | priebežne
29 | Terorizmus | Zavádzať akčný plán EÚ a dodržiavať jeho termíny | Európska komisia, Rada | Priebežne
30 | Terorizmus | Predložiť ďalšiu správu o pokroku vrátane odporúčaní | Generálny sekretariát Rady/Európska komisia | jún 2005
34 | Finančný rámec 2007-2013 | Pokračovať v skúmaní všetkých otázok, ktoré vznikajú v súvislosti so systémom vlastných zdrojov, navrhnúť zavedenie zovšeobecneného opravného mechanizmu a zjednodušenia systému | Európska komisia/Rada | jún 2005
35 | Finančný rámec 2007-2013 | Pokračovať v práci na vytvorení finančného rámca na roky 2007-2013 | Predsedníctvo ER (Luxembursko) | jún 2005

36

Finančný rámec
2007-2013

Prijať všetky potrebné kroky na vytvorenie vhodných kontaktov s EP

Predsedníctvo ER (Luxembursko)

jún 2005

37 | Priestor slobody, bezpečnosti a spravodlivosti | Predložiť Rade návrh na akčný plán pre vykonávanie stratégie EÚ proti drogám v rokoch 2005-2008 na účely jeho prijatia na začiatku roka 2005 a jeho vyhodnotenie v roku 2008 | Európska komisia | marec 2005

40

Vonkajšie záležitosti

Vykonávať Európsku bezpečnostnú stratégiu prijatú v roku 2004 v spolupráci s GT/VS

Predsedníctvo ER
(Luxembursko)

priebežne

46

Vonkajšie záležitosti

Pravidelne podávať správy o dosiahnutom pokroku pri realizácii akčných plánov a dohôd o pridružení

Európska komisia, 
GT/VS

priebežne

48 | Vonkajšie záležitosti | Pokračovať v posilňovaní vzťahov s krajinami Blízkeho východu | Rada | priebežne
56 | Vonkajšie záležitosti | Zintenzívniť spoluprácu s Indonéziou v oblastiach, akými sú boj proti terorizmu, dialóg medzi vierovyznaniami, reformy a trvalo udržateľný rozvoj | Európska komisia/Rada | priebežne

57

Vonkajšie záležitosti

Ukončiť prácu a pripraviť konečné rozhodnutie vo veci zrušenia zbrojného embarga voči Číne

Predsedníctvo ER
(Luxembursko)

jún 2005

60

Vonkajšie záležitosti

Pokročiť v prípravách policajnej misie, misie reformy v oblasti bezpečnosti v Konžskej demokratickej republike a prípadnej integrovanej policajnej misie, misie právneho štátu a občianskej správy v Iraku

GT/VS
Predsedníctvo ER (Luxembursko) v spolupráci s OSN

jún 2005

64 | Vonkajšie záležitosti | Predložiť Rade (GAERC) konkrétne návrhy na stanovenie nových a primeraných cieľov ODA na obdobie 2009-2010 | Európska komisia | apríl 2005

72

Vonkajšie záležitosti

Pokračovať v príprave definovania rozsahu, pôsobnosti a štruktúry Európskeho útvaru pre vonkajšie činnosti (EEAS). Pokračovať v diskusii na pôde COREPER

GT/VS
Európska komisia, Členské štáty

priebežne

73

Vonkajšie záležitosti

Pripraviť spoločnú správu o pokroku v otázke vytvorenia EEAS

GT/VS, 
Európska komisia

jún 2005

Príloha 1

Vyhlásenie o Ukrajine bod č. 5

Predložiť konkrétne návrhy spôsobov posilňovania spolupráce s Ukrajinou

GT/VS,
Európska komisia

nestanovený (marec 2005)

Príloha 2

Vyhlásenie o mierovom procese na Blízkom východe

Predkladať pravidelné správy o pokroku dosiahnutom pri vykonávaní krátkodobého akčného programu

GT/VS
Európska komisia

priebežne

Správa o priebehu a výsledkoch rokovania Európskej rady, Brusel 16. - 17. december 2004 							
Príloha 1